માસિક સ્રાવના રસ સાથે ગર્ભાશયની શ્લૈષ્મિક કલાના કેટલાક ટુકડા અથવા શ્લેષ્મા (મ્યુકસ) પણ હોય છે. તેના સિવાય માસિક સ્રાવમાં ગર્ભાશય અને યોનિના મળનો અંશ પણ હોય છે. શ્લેષ્માનો સ્રાવ સામાન્ય રીતે સ્રાવની શરૂઆત કે પછી અંતમાં થતો હોય છે. રજસ્રાવ ક્ષારીય હોય છે. આર્તવ સ્રાવ કાલ – સામાન્ય રીતે સ્ત્રીઓને પ્રત્યેક ર8મા દિવસે ઋતુસ્રાવ શરૂ થઈ જતો હોય છે. સ્વસ્થ સ્થિતિમાં આ નિયમિત રૂપથી થતું જ હોય છે. કેટલીક સ્ત્રીઓને ર8મા દિવસને બદલે 4-પ દિવસ આગળ-પાછળ થતું હોય છે. તો પણ તે સ્વાભાવિક જ માનવું જોઈએ, પણ આ સમયાન્તર પણ નિયમિત હોવું જોઈએ. જો કોઈ સ્ત્રી એક વાર ર8 દિવસ, બીજી વાર ર1મા દિવસે અને ત્રીજી વાર ર9મા દિવસે થાય તો તેને અનિયમિત કહેવાય. રજોદર્શનના દિવસોમાં 1થી 3 દિવસમાં ઘટાડો-વધારો હોઈ શકે છે. રજોદર્શનનો ન્યુનતમ ગાળો ર1 દિવસનો હોય છે.